**Huningue** (njemački: *Hüningen*) je grad i općina od 7,261 stanovnika na istoku Francuske u Deparmanu Haut-Rhin.

Geografske karakteristike
-------------------------

Huningue se nalazi u Alzasu, na francusko-švicarsko-njemačkoj tromeđi, on je jedini francuski grad na Rajni (bez kanala).

Prostire se duž lijeve (zapadne) obale Rajne, a na istočnoj je švicarski grad Basel.

Historija
---------

Karta općine
Huningue je prvi put dokumentiran 828. godine. Za srednjeg vijeka bio je selo na velikom feudu - *Colonge*, koji je pripadao Biskupiji Basel, koji je u nekom trenutku (ne zna se kojem) postao vlasništvo Habsburgovaca.

Westfalskim mirom Huningue je kao i sve habsburške domene u Alzasu, pripao Kraljevini Francuskoj. 
Kako se radilo o strateški važnom prijelazu preko Rajne, kralj Louis XIV je 1679. dao zadatak Vaubanu da podigne utvrdu. Ona je od samog starta bila trn u oku Baselu, jer je smatrao prijetnjom. Utvrda koja je punih 136 godina branila granicu, konačno je popustila 1815. nakon opsada; 1796.- 97. i 1813. pa je napuštena i razorena na zahtev Švicarske. 
Tad su nastupila loša vremena, jer su 1846. reducirana općinska prava, na račun konkurentskih Saint-Louisa i Village-Neufa pa je Huningue sve do 1876. životario kao skromno garnizonsko mjesto.

Krajem 19. vijeka počeo je industrijski razvoj, prve tvornice svile, satova i duhana bile su filijale švicarskih, osnovane da se izbjegnu visoke carine u Njemačkom Carstvu.
Tad je grad dobio vodovod, kanalizaciju, plin, struju i tramvaj.

Razvoj je zaustavljen Prvim svjetskim ratom, Velikom ekonomskom krizom i konačno Drugim svjetskim ratom za kojeg je 60% grada razoreno, pa mu je broj stanovnika spao na 2,900 umjesto 4,000 prije rata.

Nakon rata općina je osnovala u Bazelskoj ulici na gotovo 100 hektara, industrijsku zonu, u kojoj su se smjestili ponajviše pogoni kemijske industrije.
Južnoj zoni je dodana nova Sjeverna zona prema Village-Neufu, njom upravlja Aglomeracija Saint-Louis.

Huningue je od 2002. član Tronacionalne Aglomeracije Basel, u kojoj sudjeluju francuski, švicarski i njemački gradovi.

Privreda
--------

Današnji Huningue je manji industrijski centar u kom se proizvode; kemikalije, plastika i farmaceutika.
Od 2005. u njemu se nalazi Novartisov biotehnološki centar.

Za privredu grada važna je i luka kojom upravlja Privredna i industrijska komora Mulhousea.

Pobratimski gradovi
-------------------

Huningue ima ugovore o pobratimstvu sa gradovima;

* Njemačka Weil am Rhein, Njemačka od 1962.
* Francuska Soustons, Francuska od 1979.

Izvori
------

1. 1 2 3 4 5  „*Huningue in Mulhouse (Haut-Rhin)*" (engleski). City population. Pristupljeno 03.10.2022.
2. 1 2 3  „*Géographie*" (francuski). Ville de Huningue. Pristupljeno 03.10.2022.
3. 1 2 3 4 5 6 7  „*Huningue d'hier à aujourd'hui*" (francuski). Ville de Huningue. Pristupljeno 03.10.2022.
4. 1 2  „*Recherche et industrie*" (francuski). Ville de Huningue. Pristupljeno 03.10.2022.
5. ↑  „*Eurodistrict Trinational de Bâle*" (francuski). Ville de Huningue. Pristupljeno 03.10.2022.
6. ↑  „*jumelages*" (francuski). Ville de Huningue. Pristupljeno 03.10.2022.

Vanjske veze
------------

***Huningue*** na Wikimedijinoj ostavi

* *Ville de Huningue* (službene stranice) ()